**Obrazloženje**

**Nacrta Statuta Općine Ernestinovo**

Predlagatelj: Općinska načelnica Marijana Junušić, univ. spec. oec.

 - temeljem članka 41. Statuta Općine Ernestinovo (Službeni glasnik Općine Ernestinovo, broj 1/13, 4/13, 3/18, 4/18, 4/19 – pročišćeni tekst, 4/20)

Pravna osnova: članak Zakona o lokalnoj i područnoj (regionalnoj) samoupravi (“Narodne novine”, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 98/19, 144/20) i članka 28. Statuta Općine Ernestinovo („Službeni glasnik“ Općine Ernestinovo broj 1/13, 4/13, 3/18, 4/18, 4/19 – pročišćeni tekst i 4/20).

Prijedlog izradila: Pročelnica Jedinstvenog upravnog odjela, Ivana Švast Mikolčević, mag. iur.

**Obrazloženje nacrta općeg akta**

**I. OCJENA STANJA I OSNOVNA PITANJA KOJA SE UREĐUJU**

Statut Općine Ernestinovo, kojega je donijelo Općinsko vijeće i objavljen je u Službenom glasniku Općine Ernestinovo, broj 1/13, mijenjan je četiri puta i to Statutarnim odlukama o izmjenama i dopunama Statuta Općine Ernestinovo koje su objavljene u Službenim glasnicima Općine Ernestinovo, broj 4/13, 3/18, 4/18 i 4/20).

Hrvatski sabor je 15. prosinca 2020. donio Zakon o izmjenama i dopunama Zakona o lokalnoj i područnoj (regionalnoj) samoupravi koji je objavljen u ''Narodnim novinama'', broj 144/2020, a stupio na snagu 24. prosinca 2020. (u daljnjem tekstu: Zakon). Člankom 16. navedenog Zakona propisana je dužnost jedinica lokalne i područne (regionalne) samouprave da u roku od 60 dana od dana stupanja na snagu Zakona usklade svoje statute i druge opće akte s odredbama Zakona.

Kako je Statut do sada mijenjan četiri puta, a izmjene naložene Zakonom o izmjenama i dopunama Zakona o lokalnoj i regionalnoj samoupravi (144/20) su složene i zahtijevaju izmjenu više od pola članaka Statuta, sukladno Jedinstvenim metodološko-nomotehničkim pravilima za izradu akata (NN 74/15), predlaže se usvajanje Statuta prema Nacrtu u prilogu.

**II. SREDSTVA POTREBNA ZA PROVOĐENJE ODLUKE**

Za provođenje predložene Odluke nije potrebno osigurati sredstva u proračunu Općine Ernestinovo.

U vezi sa time, na daljnje postupanje, dostavlja se navedeni radni materijal.